Anders Fogh Rasmussen (V), 2002-04-10:
Der kan jeg i det hele henholde mig til alle de svar, jeg ved tidligere lejligheder har givet her i Folketingssalen på spørgsmål fra hr. Tórbjørn Jacobsen.
Hermed sluttede spørgsmålet.
Jeg kan naturligvis ikke forhindre hr. Tórbjørn Jacobsen i at drage de konklusioner, han vil.
Men jeg er uenig i den konklusion, som hr. Tórbjørn Jacobsen drager.
Jeg mener af et ærligt hjerte, at rigsfællesskabet skal bestå af tre parter, tre folk, som er ligeværdige.
Jeg nærer en dyb respekt for det færøske landsstyre, og det er netop i respekt for, at valgkampen på Færøerne skal foregå uden dansk indblanding, at vi har stillet forhandlingerne i bero, og der har vi fulgt nøjagtig samme praksis, som bliver fulgt, når der er valgkamp i Danmark.
Først vil jeg gerne sige til hr. Tórbjørn Jacobsen, at jeg naturligvis beklager, at den færøske forhandlingsdelegation, der skulle have haft drøftelser med Kirkeministeriet den 21. marts om overtagelse af folkekirken, kom i den situation, at den rejste forgæves til Danmark.
Men jeg vil gøre opmærksom på, at da beslutningen blev truffet om at stille forhandlingerne i bero, blev der med det samme givet telefonisk besked til lagmandens kontor i Thorshavn.
Jeg vil gerne understrege over for hr. Tórbjørn Jacobsen, at det forhold, at forhandlingerne er stillet i bero, netop er sket i respekt for, at den færøske valgkamp skal foregå på færøske præmisser.
Den danske regering ønsker ikke at blive deltager i den færøske valgkamp, og det tilsagn, jeg gav, da jeg var på Færøerne, om, at vi kan forhandle om, at sagsområder kan overgå fra at være et rigsfællesskabsområde til at blive færøsk sagsområde, står jeg selvfølgelig ved, og så snart valget er overstået, kan forhandlingerne genoptages.
Altså regeringens holdning udtrykker respekt for, at den færøske valgkamp bliver ført på færøske præmisser, og som det vil være alle medlemmer af Folketinget bekendt, så følger regeringen her den samme praksis, som følges, når der udskrives valg til Folketinget.
Der udarbejdes ikke oplæg til politiske forhandlinger og beslutninger, når der er udskrevet valg.
Og det var jo så en dansk valgkamp, kan man sige.
Men jeg vil godt understrege over for hr. Tórbjørn Jacobsen, at det forhold, at forhandlingerne er stillet i bero, selvsagt ikke ændrer ved det tilsagn, som jeg tidligere har givet under mit besøg på Færøerne, om at forhandle om overtagelse af de sagsområder, som landsstyret ønsker at overtage.
Det har jeg redegjort for i et brev til lagmanden
Baggrunden for det er, at regeringen netop ikke ønsker at blive involveret i den færøske valgkamp, og netop spørgsmålet om færøsk overtagelser af nye sagsområder må forudses at blive et centralt emne i valgkampen.
Hvis vi under valgkampen på Færøerne sideløbende forhandlede med landsstyret om den slags overtagelser, ville regeringen uundgåeligt blive inddraget i valgkampen, og det ønsker regeringen ikke at blive.
Jeg har forsøgt hele vejen at give et klart svar på, hvad det er, der er regeringens linje.
Den er klar, den er konsekvent, den har været fulgt hele tiden af både udenrigsministeren, europaministeren og mig selv, og den er: øjeblikkelig israelsk tilbagetrækning, stop for selvmordsbomberne, til forhandlingsbordet, sørg for, at staten Israels eksistens bliver respekteret og garanteret, og sørg for, at der bliver oprettet en palæstinensisk stat, der er levedygtig.
Det er regeringens politik, og det er det saglige indhold i det her.